b'\n_START_ARTICLE_\nGunma (prefektur)\n_START_SECTION_\n\xc3\x98konomi\n_START_PARAGRAPH_\nDet moderne n\xc3\xa6ringslivet i Gunma inkluderer produksjon av transportutstyr og elektriske artikler. Industriomr\xc3\xa5dene i provinsen finnes f\xc3\xb8rst og fremst rundt Maebashi og i den \xc3\xb8stlige delen mot Tokyo. Mer tradisjonelle n\xc3\xa6ringskilder i Gunma er jordbruk og silke.\n_START_SECTION_\nTurisme\n_START_PARAGRAPH_\nMange steder i Gunma er ber\xc3\xb8mte for sine varme kilder, s\xc3\xa5kalte \xc2\xabonsen\xc2\xbb. Andre popul\xc3\xa6re turistm\xc3\xa5l i omr\xc3\xa5det er de mange skistedene.'